**Ministru kabineta noteikumu projekta** **„Asistenta pakalpojuma izglītības iestādē piešķiršanas un finansēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Asistenta pakalpojuma izglītības iestādē piešķiršanas un finansēšanas kārtība”(turpmāk – noteikumu projekts)izstrādāts, pamatojoties uz Invaliditātes likuma 12.panta piekto un septīto daļu. Saskaņā ar Invaliditātes likuma 12.panta pirmās daļas 4.punktu invaliditātes sekas personām ar invaliditāti mazina, nodrošinot tiesības pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanās izdevumus no valsts budžeta) saņemt no valsts budžeta apmaksātu asistenta pakalpojumu pārvietošanās atbalstam un pašaprūpes veikšanai.Invaliditātes likuma 12.panta piektajā daļā paredzēts pilnvarojums Ministru kabinetam noteikt asistenta pakalpojumu, prasības asistentam un pakalpojuma piešķiršanas kārtību. Savukārt 12.panta septītā daļa nosaka deleģējumu Ministru kabinetam noteikt valsts budžeta finansējuma aprēķināšanas un piešķiršanas kārtību, sākot no 2012.gada 1.septembri. |
| 2.  | Pašreizējā situācija un problēmas | Invaliditātes likuma 12.panta pirmās daļas 4.punkts nosaka no 2012.gada 1.septembra jaunu atbalsta veidu personām ar invaliditāti – asistenta pakalpojums mācību iestādēs pārvietošanās atbalstam un pašaprūpes veikšanai (asistenta pakalpojumu ir tiesības saņemt personai ar I vai II invaliditātes grupu, pamatojoties uz Veselības un darbspēju ekspertīzes ārstu valsts komisijas (turpmāk – Valsts komisijas) atzinumu par īpašas kopšanas nepieciešamību personai no 18 gadu vecuma, un personai no 5 līdz 18 gadu vecumam ar invaliditāti, pamatojoties uz Valsts komisijas atzinumu par īpašas kopšanas nepieciešamību sakarā ar smagiem funkcionāliem traucējumiem). Daļēji atbalsta pasākumi izglītojamiem ar speciālām vajadzībām, t.sk. izglītojamiem ar invaliditāti, tiek nodrošināti jau pastāvošajā izglītības sistēmas normatīvā regulējuma ietvaros, kas nosaka papildu pedagoģiskā personāla, palīgpersonāla un citu atbalsta pasākumu nodrošinājumu izglītojamiem ar speciālām vajadzībām. Tomēr gadījumos, kad izglītojamam ir īpaši smagi funkcionāli traucējumi, nepieciešams individuāls atbalsts, lai nodrošinātu iespējas integrēties izglītības iestādē un piedalīties mācību procesā. Šobrīd šāda individuāla pieeja un atbalsts izglītojamiem ar smagiem funkcionāliem traucējumiem netiek nodrošināts. Pēc neformālās vienošanās to nodrošina vecāki vai vienaudži. Integrējot asistenta pakalpojumu jau pastāvošajā atbalsta sistēmā, tiktu sekmēta mērķtiecīga virzība uz iekļaujošu izglītību. Asistenta pakalpojums ietvertu palīdzību šādu darbību veikšanai: pārvietošanās izglītības iestādē; pašaprūpes veikšana (piemēram, personīgā higiēna, palīdzība ēdienreizēs, apģērbšanās vai noģērbšanās, apģērba kārtošana); komunikācija ar pedagogu; mācību pierakstu veikšana un mācību materiālu sagatavošana darbam; mācību piederumu un darba vietas sakārtošana; saskarsme ar vienaudžiem un citām personām izglītības iestādē (piemēram, starpbrīžos un pagarinātās dienas grupas laikā, ārpusstundu pasākumos u.c.); līdzdalība izglītības iestādes pasākumos. Minēto pakalpojumu uzskaitījums nav izsmeļošs. Mācību procesā ir pieļaujami arī citi pakalpojumi.Šobrīd normatīvajos aktos nav noteiks tiesisks regulējums šādu pakalpojuma sniedzēju piesaistīšanai un to atlīdzības nodrošināšanai. Lai radītu tiesisku regulējumu valsts finansējuma novirzīšanai izglītības iestādēm par asistenta pakalpojuma nodrošināšanu **pārvietošanās atbalstam un pašaprūpes veikšanai vispārējās un profesionālās izglītības iestādēs**, jāizdod **Ministru kabineta noteikumi.** |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir noteikt normatīvo regulējumu attiecībā uz asistenta pakalpojumu, asistentam izvirzāmajām prasībām, kā arī asistenta pakalpojuma piešķiršanas kārtību. Vienlaikus noteikumu projektā paredzēts, noteikt asistenta pakalpojuma nodrošināšanai nepieciešamā finansējuma aprēķināšanas un finansēšanas kārtību. Šobrīd nav Ministru kabineta noteikumi, kas regulētu šo kārtību.Noteikumu projektā ir paredzēts, ka, pamatojoties uz izglītojamā vecāku (personas, kas realizē aizgādību, audžuģimene) un Veselības un darbspēju ekspertīzes ārstu valsts komisijas atzinumu par īpašas kopšanas nepieciešamību, izglītības iestāde piešķir izglītojamam no valsts budžeta finansētu asistenta pakalpojumu, noslēdzot par to attiecīgu līgumu ar asistentu. Asistenta pakalpojuma apjoms faktiski tiks precizēts atbilstoši iesniegtajai atskaitei. Noteikumos ir paredzēts, ka finansējumu no valsts budžeta piešķir ne vairāk kā 40 stundām nedēļā atbilstoši valstī noteiktajai minimālajai stundas tarifa likmei. Vienlaikus ietvertas normas, kur noteikta atskaites kārtība par saņemtā finansējuma izlietojumu. |
| 5. | Projekta izstrādē iesaistītās institūcijas | Izglītības un zinātnes ministrija un Labklājības ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrība tika informēta novada izglītības darbinieku rīkotajās konferencēs (2012.gada augustā).Diskusijas notikušas un informācija par asistenta pakalpojuma ieviešanu izglītības iestādēs sniegta Labklājības ministrijas rīkotajās sanāksmēs ar sabiedriskajām organizācijām, kuras pārstāv cilvēkus ar invaliditāti (2012.gada 11.janvārī un 2012.gada 22.martā), kā arī tika nosūtīta informācija un aicinājums sniegt atzinumu par Valsts sekretāru 2012.gada 9.augustā izsludinātajiem noteikumu projektiem par asistenta pakalpojuma izglītības iestādē piešķiršanas un finansēšanas kārtību. |
| 7.  | Cita informācija | Projekta noteikumu 4.punktā asistenta pakalpojuma saņemšanai izglītojamās personas vecāki vai izglītojamā persona iesniedz iesniegumu. Šādas tiesību normas izstrāde pamatota ar Latvijas Republikas Civillikuma 177.pantu, kur noteikts vecāku pienākums rūpēties par bērnu, un Izglītības likuma 58.panta pirmās daļas 4.punktu, kas paredz vecāku pienākumu informēt izglītības iestādes vadītāju par bērnu veselības stāvokli un citiem apstākļiem, ja tiem var būt nozīme mācību procesā. Minētā kontekstā papildus norādāms, ka arī izglītības iestādei ir jāseko līdzi, lai izglītojamajam tiktu nodrošināta pienācīga aprūpe. Tā, piemēram, ja izglītības iestādei ir informācija, ka izglītojamajam nepieciešama īpaša kopšana tad izglītības iestāde informē izglītojamā vecākus par iespēju saņemt valsts apmaksātu asistenta pakalpojumu un lūdz vecākus attiecīgi iesniegt iesniegumu, lai varētu nodrošināt šī pakalpojuma piešķiršanu. Pamatojoties uz vecāku/izglītojamā iesniegumu, izglītības iestāde lems par pakalpojuma piešķiršanu un informēs izglītojamā vecākus/izglītojamo par pakalpojumu piešķiršanu vai atteikumu piešķirt pakalpojumu. Jāņem vērā, ka pamats asistenta pakalpojuma piešķiršanai izglītības iestādē ir Valsts komisijas atzinums par īpašas kopšanas nepieciešamību. Tātad atteikums iespējams tikai gadījumā, ja iestāde konstatēs, ka tas nav paredzēts Valsts komisijas atzinumā.Izglītības iestāde lēmumā par asistenta pakalpojuma piešķiršanu norādīs darbības, kurām tiks piešķirts un apmaksāts asistenta pakalpojums, kā arī pakalpojuma sniegšanas laiku atbilstoši mācību procesam (stundu skaitam, mācību plānam, utt.). Izglītības iestādes lēmumu izglītojamā vecākiem/izglītojamajam ir tiesības apstrīdēt un pārsūdzēt Administratīvā procesa likumā noteiktajā kārtībā. Tātad izglītības iestādes lēmumu par asistenta pakalpojuma piešķiršanu vai atteikumu var apstrīdēt 30 dienu laikā no lēmuma spēkā stāšanās dienas (proti, lēmuma paziņošanas) augstākā iestādē. |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Ieviešamais pakalpojums attiecas uz izglītojamiem ar invaliditāti, kuriem sniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību. Šādu atzinumu sniedz personām ar smagiem un ļoti smagiem funkcionāliem traucējumiem. Kopā valstī ir aptuveni 1700 bērni, par kuriem tiek maksāts īpašās kopšanas pabalsts, tomēr pakalpojums attiecas tikai uz daļu no viņiem – tiem, kuri ir sasnieguši obligātās izglītības vecumu un kuri apmeklē vispārējās un profesionālās izglītības iestādes.Ņemot vērā, ka Izglītības un zinātnes ministrijas un Labklājības ministrijas rīcība nav datu par pašreizējo izglītojamo skaitu vispārējās un profesionālajās izglītības iestādēs, kuriem būtu nepieciešams asistenta pakalpojums pārvietošanās atbalstam un pašaprūpes veikšanai, 2012.gada jūnija mēnesī Izglītības un zinātnes ministrija griezās pie pašvaldībām ar lūgumu apzināt izglītojamo skaitu to administratīvajā teritorijā esošajās vispārējās un profesionālajām izglītības iestādēs. No 110 novadiem informāciju iesūtīja 88 novadi, savukārt no 9 pilsētām informāciju iesūtīja 8 pilsētas. Novadu skaits, kuros nav izglītojamo, kuriem nepieciešams asistenta pakalpojums – 38 novadi. Kopējais izglītojamo skaits, kuriem nepieciešams asistenta pakalpojums – 284 (t.sk. 6 izglītojamie privātajās izglītības iestādēs).Noteikumu projekts attiecas uz tām pašvaldībām, kuru administratīvajā teritorijā esošajās izglītības iestādēs ir izglītojamie, kuriem nepieciešams asistenta pakalpojums pārvietošanās atbalstam un pašaprūpes veikšanai, kā arī uz personām, kas izglītības iestādēs veiks šo pakalpojumu. Noteikumu projekts attiecas uz, valsts, pašvaldību un privātajām izglītības iestādēm.  |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar.  |
| 3.  | Tiesiskā regulējuma finansiālā ietekme | Atbilstoši Ministru kabineta 2012.gada 10.jūlija sēdes protokola Nr.39 51.§ „Informatīvais ziņojums „Par ministriju un citu centrālo valsts iestāžu iesniegtajiem priekšlikumiem likumprojektam „Grozījumi likumā „Par valsts budžetu 2012.gadam”” tika nolemts, ka izdevumi Izglītības un zinātnes ministrijai (protokols Nr. 39, 51.§ 17.5.apakšpunkts) 2012.gadā Invaliditātes likuma 12.panta pirmās daļas 4.punkta izpildei (asistenta pakalpojumiem personai ar invaliditāti) no 2012.gada 1.septembra 281 932 latu apmērā ir iekļauti likumprojektā „Grozījumi likumā „Par valsts budžetu 2012.gadam”, kā arī 2012.gada 21.augustā papildus 2012.gadam piešķirti 47 000 latu.Izdevumi 2013.-2015.gadam ik gadu 845 796 latu apmērā asistenta pakalpojumiem personai ar invaliditāti nodrošināšanai ir iekļauti Izglītības un zinātnes ministrijas pamatbudžeta bāzes izdevumos 2013.-2015.gadam. |
| 4. | Tiesiskā regulējuma nefinansiālā ietekme | Projekts nodrošinās vienlīdzīgu valsts budžeta līdzekļu sadali visām izglītības iestādēm, kurās ir izglītojamie, kuriem nepieciešams asistenta pakalpojums pārvietošanās atbalstam un pašaprūpes veikšanai, neatkarīgi no iestādes dibinātāja. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Noteikumu projekts pieļauj, ka izglītības iestāde līgumu par asistenta pakalpojuma sniegšanu slēdz ar izglītojamā vecākiem vai citu radinieku. Tomēr šīs personas vienlaikus var izrādīties personas, kas saņem, piemēram, pabalstu par bērna invalīda kopšanu, vecāka pabalstu, bezdarbnieka pabalstu vai vecuma pensiju priekšlaicīgi. Kamēr minēto pabalstu saņēmēji nav reģistrēti kā darba ņēmēji, valsts par šīm personām veic valsts sociālās apdrošināšanas obligātās iemaksas (VSAOI).Periodā, kad personas tiks reģistrētas kā darba ņēmēji, izglītības iestāde par tām veiks VSAOI kā par darba ņēmējiem, savukārt valsts par šīm personām iemaksas neveiks.Piemēram, ja vecākiem - asistentiem darba ņēmēja statuss nebūs par pilnu mēnesi, bet, piemēram, no 14.datuma, tad par periodu līdz 13.datumam būs iemaksas no valsts budžeta kā par bērna invalīda kopšanas pabalsta saņēmējiem.Gadījumā, ja par asistentu kļūs priekšlaicīgi piešķirtās vecuma pensijas, bezdarbnieku pabalsta vai vecāku pabalsta saņēmējs, pensijas vai pabalsta izmaksa tiks pārtraukta, jo persona kļūs par nodarbinātu personu un iegūst darba ņēmēja statusu. Atsevišķos gadījumos izveidosies slimības pabalsta, maternitātes pabalsta vai priekšlaicīgi piešķirtās vecuma pensijas pārmaksa, kas personai būs jāatmaksā. |

|  |
| --- |
| **III** **Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| **Rādītāji** | **2012** | Turpmākie trīs gadi |
|  |  | **2013** | **2014** | **2015** |
|  | Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 328, 9 | 0 | 845,8 | 845,8 | 845,8 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 328, 9 | 0 | 845,8 | 845,8 | 845,8 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 328, 9 | 0 | 845,8 | 845,8 | 845,8 |
| 2.1. valsts pamatbudžets | 328, 9 | 0 | 845,8 | 845,8 | 845,8 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets |  | 0 | 0 | 0 | 0 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets  |  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. Detalizēts ieņēmumu aprēķins |  |
| 6.2. Detalizēts izdevumu aprēķins | Atbilstoši Ministru kabineta 2012.gada 10.jūlija sēdes protokola Nr.39 51.§ „Informatīvais ziņojums „Par ministriju un citu centrālo valsts iestāžu iesniegtajiem priekšlikumiem likumprojektam „Grozījumi likumā „Par valsts budžetu 2012.gadam”” tika nolemts, ka izdevumi Izglītības un zinātnes ministrijai (protokols Nr. 39, 51.§ 17.5.apakšpunkts) 2012.gadā Invaliditātes likuma 12.panta pirmās daļas 4.punkta izpildei (asistenta pakalpojumiem personai ar invaliditāti) no 2012.gada 1.septembra 281 932 latu apmērā ir iekļauti likumprojektā „Grozījumi likumā „Par valsts budžetu 2012.gadam”, kā arī 2012.gada 21.augustā papildus 2012.gadam piešķirti 47 000 latu.Izdevumi 2013.-2015.gadam ik gadu 845 796 latu apmērā asistenta pakalpojumiem personai ar invaliditāti nodrošināšanai ir iekļauti Izglītības un zinātnes ministrijas pamatbudžeta bāzes izdevumos 2013.-2015.gadam. |
| 7. Cita informācija | Finansējuma apjoms uz vienu izglītojamo par asistenta pakalpojumu tiek aprēķināts ņemot vērā valstī noteikto minimālo stundas tarifa likmi, darba devēja valsts sociālās apdrošināšanas obligāto iemaksu likmi, mācību dienu skaitu, kā arī to, ka asistenta pakalpojums izglītojamai personai tiek apmaksāts ne vairāk kā 40 stundas nedēļa.Finansējuma aprēķināšanas kārtība nemainās, ja asistenta pakalpojums tiek sniegts ne tikai individuāli, bet arī izglītojamo personu grupai, jo asistents nevar sniegt pakalpojumu vienlaicīgi, katras grupas izglītojamai personai uzreiz. Asistents par sniegto asistenta pakalpojumu saņem samaksu atbilstoši faktiski nostrādātajam stundu skaitam uz izglītojamo personu. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 2010.gada 17.augusta Ministru kabineta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība” ir nepieciešams veikt grozījumus. |
| 2.  | Cita informācija | Noteikumu projekts un šīs anotācijas sadaļas 1.punktā minētais noteikumu projekts tiks virzīts izskatīšanai Ministru kabineta sēdē pēc likumprojekta „Grozījums Invaliditātes likumā”pieņemšanas Saeimā.  |

*Anotācijas V un VI sadaļas – projekts šīs jomas neskar.*

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Projekta izpildi nodrošinās IZM, pašvaldības un izglītības iestādes. |
| 2.  | Projekta izpildes ietekme uz pārvaldes funkcijām | Projekta izpilde neatstās būtisku ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Projekts šo jomu neskar. |
| 6.  | Cita informācija | Nav. |

Iesniedzējs:Izglītības un zinātnes ministrs R.Ķīlis

Vizē:

Valsts sekretāra vietniece –

Struktūrfondu un starptautisko

finanšu instrumentu departamenta direktore,

valsts sekretāra pienākumu izpildītāja L.Sīka

03.10.2012.

2111

S.Batare, 67047909

svetlana.batare@izm.gov.lv

I.Pētersone, 67047829

ieva.petersone@izm.gov.lv

D.Bīlmanis, 67047702

 dainis.bilmanis@izm.gov.lv

 Dz.Mergupe-Kutraite, 67047817

 dzintra.mergupe@izm.gov.lv